
KUVATEHTÄVÄ TOISESTA MAAILMANSODASTA SUOMESSA
________________________________________________________
Historian oppiaineen perusopetuksen päättöarvioinnin tukimateriaali

ALOITUS
KUVIEN TULKINTAA JA PEREHTYMISTÄ SOTA-AJAN ELÄMÄÄN
Oppilaat etsivät opettajan ohjeen mukaisesti kuvia Suomen armeijan kuva-arkistosta. Kuvien pohjalta tehdään kuvatekstit tai kirjoitelma. Kuvat ovat hyviä lähteitä tulkintojen tekemiseksi. Samalla tulee harjoiteltua monilukutaitoa ja vahvistettua tvt-osaamista.
Tässä tukimateriaalissa on oppilaalle annettavan tehtävän ohjeet sekä arviointikriteerit. Tehtävän avulla ohjataan oppilasta etsimään alkuperäistä kuvamateriaalia internetistä ja liittämään kuvat oman paikkakunnan tai yleisimpien tapahtumien viitekehykseen. Kuvien avulla pohditaan yksilön kokemuksia tai kohtaloita historiallisten tapahtumien osana sekä etsitään tapahtumille syitä ja seurauksia. 
Arviointi kohdistuu opettajan itse valitseman painotuksen mukaisesti seuraaviin taitoihin: T2 Historiatiedon hankkiminen, T3 Lähteiden tulkitseminen, T4 Kronologian ymmärtäminen, T5 Historiallinen empatia, T6 Syy- ja seuraussuhteiden ymmärtäminen historiassa, T7 Muutoksen ja jatkuvuuden ymmärtäminen, T8 Historian tulkitseminen, T9 Ihmisen toiminnan selittäminen, T10 Historiallisen tiedon tulkinta, käyttö ja luotettavuus ja T11 Historiatiedon tuottaminen. 


















SOTA-AJAN KUVAT
OHJEET OPPILAALLE
Tutustu Suomen armeijan kuva-arkiston kuviin ja tee niiden pohjalta kirjoitelma sota-ajan tapahtumista sekä yksittäisten ihmisten elämästä sota-aikana. Valitse samaan aihepiiriin kuuluvia kuvia ja etsi kuviin liittyviä tietoja sekä tapahtumien syitä ja seurauksia. 
Työn sisältö:
· Suomen armeijan kuva-arkiston kuvia,
· perustelut kuvien sijoittumisesta tiettyyn aikaan ja tiettyihin tapahtumiin,
· pohdinta kuviin liittyvien tapahtumien sekä ihmisten toiminnan syistä ja seurauksista,
· kuvissa näkyvän elämäntilanteen vertaaminen nykyaikaan,
· kuvien ottamisen syyt sekä kuvien alkuperäinen käyttötarkoitus ja
· kuvien ja tietojen lähteiden merkitseminen.

Avaa Suomen armeijan kuva-arkisto tästä linkistä: http://sa-kuva.fi/
ESIMERKKI:
Kirjoita tekstihaun kohdalle aiheesi hakusana, esim. "lotta".
[image: Kuvakaappaus hakukentästä sa-kuva.fi-verkkosivulta. ]
Etsi kuvia ja kopioi valitsemasi kuvat (1-5 kpl) tietokoneellesi levykkeen kuvan kautta. 
[image: Kuvakaappaus latauspainikkeesta sa-kuva.fi-verkkosivulta. Kuvakaappauksessa on myös teksti "Lataa kuva tästä" ja nuoli osoittamassa latauspainiketta.]
Liitä kuvien yhteyteen niiden alkuperäinen kuvateksti. Kerro omin sanoin asioista, jotka käyvät ilmi valitsemistasi kuvista. Pohdi, minkälaista lottien elämä oli sota-aikana ja mihin sota-ajan ilmiöihin heidän toimintansa liittyy. Kirjoita asioista, jotka ovat em. luettelossa työn sisällöstä.
Etsi tietoa mm. Lottajärjestön virallisilta sivuilta. Liitä lähdetiedoiksi Suomen armeijan kuva-arkiston osoite ja käyttämiesi nettisivujen osoitteet.
ESIMERKKEJÄ MUISTA VAIHTOEHDOISTA:
· sodankäynti talvisodassa (hakusana esim. motti)
· pommitukset jatkosodassa (aikakausi jatkosota ja hakusana esim. Turku)
· Lapin sota (aikakausi Lapin sota)
· tietty paikkakunta talvisodassa / jatkosodassa / Lapin sodassa
· tietty toiminto (hakusana esim. satama/ auto / liikenne / koti / lapset / urheilu)

ARVIOINTIKRITEERIT  
	ARVIOITAVA TAITO
	ARVOSANA 5
	ARVOSANA 7
	ARVOSANA 8
	ARVOSANA 9

	T2 Historiatiedon hankkiminen
	Oppilas osaa hankkia ainakin yhden kuvan ja kopioida siihen kuvatekstin. Hän löytää jonkun lisätiedon kuvan esittämästä asiasta.
	Oppilas osaa hankkia kuvia ja kopioida niihin kuvatekstit. Hän löytää lisätietoja kuvien esittämästä asiasta. 
	Oppilas osaa hankkia kuvia samasta teemasta ja kopioida niihin kuvatekstit. Hän löytää lisätietoa erilaisista lähteistä. 
	Oppilas osaa hankkia kuvia valitsemastaan teemasta ja kopioida niihin kuvatekstit. Hän löytää monenlaista lisätietoa erilaisista lähteistä

	T3 Lähteiden tulkitseminen
	Lähteiden merkitseminen ja tulkitseminen onnistuu ohjatusti.
	Oppilas havaitsee lähteiden luotettavuudessa eroja. Lähteet on merkitty.
	Oppilas osaa erotella enemmän ja vähemmän luotettavia lähteitä ja tulkintoja toisistaan. Lähteet on merkitty.
	Oppilas pystyy esittämään vaihtoehtoisia tulkintoja ja arvioimaan tulkintojen puutteita. Lähteet on merkitty.

	T4 Kronologian ymmärtäminen
	Oppilas osaa sijoittaa hankkimansa kuvan oikeaan ajanjaksoon.
	Oppilas osaa sijoittaa kuvansa ajallisesti ja kertoa ajanjaksolle ominaisen piirteen käyttäen joitakin keskeisiä käsitteitä.
	Oppilas osaa sijoittaa kuvansa ajallisesti ja kertoa ajanjaksolle ominaisista piirteistä käyttäen keskeisiä sisällöllisiä käsitteitä.
	Oppilas jäsentää tapahtumien ajallisia yhteyksiä. Hän käyttää aikaan liittyviä käsitteitä ja erittelee historian keskeisiin ajanjaksoihin liittyviä tapahtumia, henkilöitä ja ilmiöitä suhteessa valitsemiinsa kuviin.

	T5 Historiallinen empatia
	Oppilas tunnistaa, että ihmisillä on ollut erilaisia motiiveja toiminnalleen.
	Oppilas tunnistaa, miten ihmisten sosiaalinen ja yhteiskunnallinen asema vaikuttavat heidän tekojensa motiiveihin.
	Oppilas tulkitsee ihmisten toiminnan tarkoitusperiä ja erittelee, miten ihmisten sosiaalinen ja yhteiskunnallinen asema tai historiallinen konteksti vaikuttavat hänen toimintaansa.
	Oppilas asettautuu menneen ajan ihmisen asemaan, arvioi hänen toimintansa motiiveja sekä tarkastelee sitä, miten hänen sosiaalinen tai yhteiskunnallinen asemansa tai historiallinen konteksti vaikuttavat hänen toimintaansa.

	T6 Syy- ja seuraussuhteiden ymmärtäminen
	Oppilas tunnistaa kuvasta asioita, jotka ovat muuttuneet tai pysyneet muuttumattomina. 
	Oppilas tunnistaa, että kuvien selittäminen vaatii toimijoiden tarkoitusperien analysointia.
	Oppilas ymmärtää, että kuvien  selittäminen perustuu toimijoiden tarkoitusperien analysointiin.
	Oppilas erottelee historiallisia tapahtumia tai ilmiöitä selittävät keskeiset tekijät vähemmän tärkeistä ja analysoi historiallisten tapahtumien syitä ja seurauksia (kuten välittömien ja pitkäkestoisten syiden merkitystä).

	T7 Muutoksen ja jatkuvuuden ymmärtäminen
	Oppilas nimeää muutokselle tai muuttumattomuudelle jonkin yksittäisen syyn.
	Oppilas tunnistaa syitä ja seurauksia kuvissa esiintyville tapahtumille ja ilmiöille. Hän osaa ohjattuna selittää, miksi joillain elämänalueilla toimittiin ennen toisin kuin nykyään.
	Oppilas ymmärtää, että kuvien historiallisilla tapahtumilla ja ilmiöillä on erilaisia syitä ja seurauksia, ja antaa niistä esimerkkejä. Hän erittelee, miksi joillain elämänalueilla toimittiin ennen toisin tai samoin kuin nykyään.
	Oppilas arvioi, miksi joillain elämänalueilla toimittiin ennen samoin tai toisin kuin nykyään ja miten tapahtuman tai ilmiön seuraukset vaikuttivat eri lailla eri asemassa oleviin ihmisiin ja ihmisryhmiin.

	T9 Ihmisen toiminnan selittäminen
	Oppilas osoittaa ohjatusti, miten ihmisen toiminnan motiivi näkyy hänen valitsemassaan kuvassa.
	Oppilas kuvailee, miten ihmisten taustat vaikuttavat kuvien esittämässä aiheessa heidän toimintansa motiiveihin.
	Oppilas esittää päätelmän, miten ihmisten taustat vaikuttavat heidän toimintansa motiiveihin kuvien esittämässä aiheessa.
	Oppilas selittää kuvien aiheeseen liittyvien ihmisen toiminnan motiiveja sekä sitä, miten ihmisten taustat ja historiallinen konteksti vaikuttavat niihin

	T10 Historiallisen tiedon tulkinta, käyttö ja luotettavuus
	Oppilas pystyy ohjatusti selittämään, miksi ja mihin tarkoitukseen kuva on otettu
	Oppilas osaa pohtia, miksi ja mihin tarkoitukseen kuvat on otettu. Hän ymmärtää, että kuvia voidaan käyttää puolueellisesti.
	Oppilas osaa kertoa, miksi ja mihin tarkoitukseen kuvat on otettu. Hän pystyy kertomaan, millä tavalla näitä kuvia on voitu käyttää puolueellisesti.
	Oppilas selittää, miten näitä kuvia voidaan käyttää johonkin tarkoitukseen ja miten lähteiden tulkitsijan tausta voi vaikuttaa tulkinnan luotettavuuteen.

	T11 Historiatiedon tuottaminen
	Oppilas osaa liittää kuvaansa jonkun kuvan aiheeseen liittyvän tiedon.
Hän osaa kertoa, mitä kuva esittää.
	Oppilas esittää kuvasta tulkinnan jonkun käyttämänsä lähteen perusteella.
	Oppilas esittää kuvasta perustellun tulkinnan käyttämiensä lähteiden perusteella.
	Oppilas esittää kuvasta perustellun mutta kriittisen tulkinnan käyttämiensä lähteiden perusteella.

	T8 Historian tulkitseminen
	Oppilasta ohjataan tulkintojen tekemiseen. Ei käytetä arvosanan muodostamiseen. Saatua kokemusta pohditaan itsearvioinnissa.                                               



Puutteet jossakin arvioitavassa kohdassa voi kompensoida toisen kohdan erinomaisella käsittelyllä.

Valitse aihe tai aikakausi, josta etsit kuvia.


Etsi kuvat ja kopioi ne tietokoneelle.


Hae tietoja ja kirjoita teksti kuvien aiheesta. Katso ohje työn sisällöstä.


Merkitse kuvien ja muiden käyttämiesi lähteiden tiedot näkyviin.

